Moeno ke - !ke e: /xarra //ke, wo o ngwadilwego ka leleme la Khoisan la setšhaba sa /Xam, gomme wona o ra gore: batho ba ba fapanego ba kopane. Moeno o lebišitšwe go maitekelo a motho yo mongwe le yo mongwe a go kopanya kgopolo le tiro. Ge re lebeletše setšhaba ka moka, moeno o bolela gore se swanetše go kopana le go ba le ponelo e tee le boikgantšho bjalo ka setšhaba - kopano ka gare phapano. “Mojako wa pelo ya motho ga o na mokgoko ka ntle. O swanetše go bulwa ka gare” Ge leloko la setšhaba le dira kgopelo go Moetapele wa Setšo ya tumelelo ya go fudiša diphoofolo tša lona karolong ye itšego ya naga, goba tumelelo ya go aga ntlo lefelong tsoko, gona Moetapele wa Setšo o tla be a diriša mohola wa gagwe wa tšeosephetho ya taolo ge a tšea sephetho sa gore a ka amogela kgopelo yeo. Tšeosephetho ya taolo e laolwa ke karolo ya 33 ya Molaotheo gammogo le ke Molao wa Tlhatlošo ya Taolo ya Toka. Go ya ka dipeelano tša peomolao yekhwi sephetho sefe le sefe goba kgato ya taolo ye e tšewago ke Moetapele wa Setšo e swanetše go ba molaong, e kwagale le gona e lokafale tshepedišong.